cyanic-selkie/wikianc huggingface dataset:
Islamilainen etiikka
Hyvä ja oikea islamissa
Sekä islamissa että kristinuskossa katsotaan, että hyvä elämä vaatii Jumalan tahdon mukaisia tekoja. Molemmille hyvät teot ovat myös yhteydessä palkintoon tuonpuoleisessa elämässä. Kysymys hyvästä ja pahasta on islamissa kuitenkin saanut erilaisen muodon kuin kristinuskossa. Islam on juutalaisuuden tavoin lakiuskonto, joka antaa tarkkoja ohjeita. Niiden noudattaminen on ihmiselle avain kuolemanjälkeiseen Paratiisiin.
Kristinusko ja länsimainen ajattelu näkevät moraalissa myös vahvan yksilöllisen puolen. Koska moraalisten ratkaisujen nähdään kuuluvan yksilön itsemääräämisoikeuden ja autonomian piiriin, korostetaan yleensä sitä, että yksilön tulee tehdä omat ratkaisunsa käyttäen järkeä ja kuunnellen omatuntoaan. Kristinuskossa pelastuminen nojaa enemmän uskoon kuin tekoihin, vaikka kummassakin uskonnossa molempia tarvitaan.
Länsimaiselle kulttuurille ominainen individualismi eettisten ratkaisujen kohdalla korvautuu islamissa kuuliaisuutena ja alistumisena Jumalan laille eli šarialle. Eettisenä teoriana islam on deontologista eli velvollisuusetiikkaa. Moraalia koskevat asiat tulkitaan deonttisessa etiikassa velvollisuuksina eli asioina, joita pitää tehdä. Velvollisuusetiikan uskonnollisissa muodoissa velvoite perustellaan sillä, että Jumalan tahtoa pitää noudattaa. Hyvää tai oikein on se, mitä Jumala käskee tekemään ja pahaa tai väärin se, minkä hän kieltää. Islamissa ei ihanteena siten ole yksilön itsenäinen moraalinen harkinta ja autonomia, vaan alistuminen Jumalan tahtoon.
Islamissa käsitteet "hyvä" tai "oikein" oikeastaan poistuvat käytöstä ja korvautuvat lakitermeillä, kuten "pakollinen" tai "kielletty". Islam korostaa Jumalan tahtoon "alistumista", ja sana islam tarkoittaakin juuri sitä. Riittävää ei kuitenkaan ole Jumalan tahdon ulkoinen noudattaminen, vaan mukana pitää olla myös teon oikea motiivi (niyyah). Esimerkiksi rukoukseen (salat) tulee kuulua henkilön aikomus palvella Jumalaa, muuten teko ei ole ansiokas. Periaate on siirtynyt islamiin juutalaisuudesta.
Islamissa on länsimaiseen moraaliin verrattuna kaksi poikkeavaa piirrettä, jotka näyttävät yhdistävän sitä heimoyhteiskunnille ominaiseen ajatteluun. Ensimmäinen on individualismin hylkääminen ja vahva sitoutuminen yhteisön normeihin. Tämä näkyy esimerkiksi keskinäisenä tapojen valvontana. Toinen piirre on universaalin moraalin hylkääminen ja sitoutuminen oman sisäryhmän etuun. Tämä näkyy toisistaan poikkeavina sääntöinä muslimeille ja uskottomille.
Šarian piirteitä
Professori Hadi Jorátin mukaan samojen käsitteiden käyttö eri yhteyksissä johtaa sekaannuksiin etenkin silloin, kun kyseessä ovat monimutkaiset ilmiöt. Islamilaisia ilmiöitä ei voi suoraan kääntää länsimaisilla käsitteillä. Myös käsitteellä "etiikka" on länsimaisen sivistyksen piirissä oma asiayhteytensä, jonka siirto toisenlaiseen sivilisaatioon ei ole itsestään selvää. Kun puhutaan islamilaisesta etiikasta, se täytyy asettaa yhteyteen šarian kanssa, kun taas lännessä ajatellaan yleensä omaatuntoa.
A1-talli Monaco
A1-talli Monaco on monacolainen talli, joka kilpaili A1 Grand Prix -sarjassa kaudella 2008–2009.
Shottonin rautatieasema
Shottonin rautatieasema on rautatieasema lähellä Shottonin ja Connah’s Quayn kaupunkeja Flintshiressä, Walesissa. Se on rakennettu North Wales Coast Linen ja Borderlands Linen risteyskohtaan kahteen tasoon. Borderlands Linen junat pysähtyvät ylätasolla ja North Wales Coast Linen junat alatasolla.
Islamilainen etiikka
Šarian piirteitä
Länsimaisen määritelmän mukaan etiikka etsii yleispäteviä ja ehdottomia eettisiä arvoja, joita ihmisen tulisi soveltaa. Islam taas on lakiuskonto, missä oikea ja väärä määritellään Jumalan lain pohjalta. Ihmisen on pelastuakseen noudatettava Jumalan lakia eli šariaa. Sen määräykset on kirjattu pyhiin kirjoituksiin mahdollisimman yksityiskohtaisesti. Epäselvässä tapauksessa lain tulkinnasta huolehtii imaami tai mufti. Tällaiset tilanteet ovat yleisiä, sillä islamilainen laki on hyvin laaja, ristiriitainen ja usein vaikeasti tulkittava sekä suurimmaksi osaksi saatavilla vain arabian kielellä.
Tekojen luokittelu
Šaria-laki jaottelee ihmisten teot viiteen luokkaan: Oppineiden keskuudessa on erilaisia käsityksiä siitä, sisältääkö sallittu eli halal  vain luokka 1–2 vai kaikkia lukuun ottamatta kiellettyjä tekoja.
Shottonin rautatieasema
Asemaa käytti noin 215 000 matkustajaa kaudella 2017–2018.
Islamilainen etiikka
Laittomat teot
Laittoman teon tasoja on kolme:
Shottonin rautatieasema
Historia
Ensimmäisenä paikalle avattiin ylätason asema lokakuussa 1891. Sen nimi oli alun perin Connah’s Quay and Shotton. Alatason asema avattiin vuonna 1907, ja se tunnettiin nimellä Shotton. Alataso sai uudeksi nimekseen Shotton Low Level 15. syyskuuta 1953, ja ylätasosta tuli Shotton High Level vuonna 1953.
Islamilainen etiikka
Viisi pilaria
Islamilaisen lain tärkeimmät käskyt ilmaistaan sunni-islamissa viitenä pilarina. Ne ilmaisevat islamilaisen etiikan tärkeimmän sisällön. Useimmat niistä ovat rituaalisia velvollisuuksia, jotka kohdistuvat itse uskonnon harjoittamiseen. Painotus ilmentää islamilaisen elämäntavan suuntautumista kuolemanjälkeiseen elämään ja tuonpuoleiseen, jossa on odotettavissa palkinto. Islamin viisi pilaria on esitetty hadithissa, joka sisältyy kokoelmaan Sahih Muslim 800-luvulta. Islamin viisi pilaria ovat
Shottonin rautatieasema
Historia
Molempia asemia ehdotettiin vuoden 1963 Beechingin leikkausten ensimmäisessä raportissa suljettavaksi. Shotton High Leveliä ei lopulta suljettu, mutta Shotton Low Levelin liikenne loppui 14. helmikuuta 1966. Se avattiin kuitenkin uudelleen 17. elokuuta 1972, ja molemmat asemat yhdistettiin Shotton-nimen alle, jota Shotton High Level oli alkanut käyttää Low Levelin sulkemisen jälkeen.
Islamilainen etiikka
Viimeinen tuomio
Islam on korostetusti pelastususkonto, missä elämä tässä ajassa tähtää kohti tuonpuoleista, missä odottaa palkkio tai rangaistus. Jumalan lain noudattaminen eli alistuminen (islam) on tarkoitus itsessään, mutta se tuottaa uskoville myös palkinnon, sillä viimeisellä tuomiolla ihminen tuomitaan sen perusteella, kuinka paljon ansioita hän on hankkinut. Hyvät teot pannaan yhteen vaakakuppiin ja rikkomukset toiseen. Vertailun lopputulos vie joko Paratiisiin tai Helvettiin. Nämä ajatukset yhdistävät islamia Persian zarathustralaisuuteen, mistä ne ovat peräisin.
Islam korostaa Jumalan armeliaisuutta. Se tarkoittaa myös sitä, että ihminen voi aina hyvittää tekemänsä rikkeet, kun hän niiden vastapainoksi tekee vastaavasti esimerkiksi viiden pilarin osoittamia pakollisia tai suositeltavia tekoja. Ainoastaan kuolemansynnit ovat asioita, joita ei voi sovittaa. Ne voidaan hyvittää vain palaamalla islamiin. Muutoin yleensä seuraava rukous (salat) tai vakavimmissa tapauksissa perjantairukous riittää hyvittämään synnit.
Erivapausperiaate ruksha
Lakisäännösten jäykkyyttä pehmentää islamiin kuuluva erivapausperiaate (rukhsa). Sen mukaisesti šaria hyväksyy normaalisti kielletyt asiat, jos siihen on hyväksyttävä syy. Nälkäinen voi hengenpitimikseen rikkoa halal -säädöksiä, ja sairaat saavat helpotuksia rukousvaatimuksiin. Janoon nääntyvä saa juoda viiniä kaikkien muiden koulukuntien mielestä paitsi shafi'i - koulukunnan. Matkalla oleva tai sairas voi jättää paaston väliin, ja matkalla oleva voi rukoilla vain kaksi rakaa eli liikesarjaa, kun muulloin vaaditaan neljä. Erivapausperiaatteen sallima joustavuus koskee myös valehtelua. On luvallista valehdella islaminuskosta ja tarvittaessa vaikka kieltää uskonsa (taqiyya), jos katsoo siitä olevan hyötyä islamille.
Ruksha -periaate sallii poikkeamisen šarian määräyksistä myös siinä tapauksessa, että muuten joutuisi tekemisiin maallisten lakien määräämien rangaistusten kanssa. Jos maalliset lait ovat ristiriidassa šarian kanssa, muslimin tulee noudattaa Jumalan lakia, paitsi jos hän voi sen takia joutua vaikeuksiin, kuten vankilaan tai kidutetuksi.
Eroja länsimaisiin näkemyksiin
Islamin keskeinen sisältö on alistuminen kaikkivaltiaan ja armahtavan Jumalan tahtoon. Kristillisessä etiikassa on paljon tilaa eettiselle keskustelulle, mikä johtuu siitä, että Jumalan tahto esitetään hyvin yleisellä tasolla, kuten rakkauden kaksoiskäskynä. Islamissa ihminen ei tee omia ratkaisuja, vaan kysyy uskonoppineilta, mikä on Jumalan tahto.
Islam korostaa jokaisen muslimin velvollisuutta puuttua tarvittaessa kovin toimin toisten käytökseen, jos näkee šariaa rikottavan. "Hyvään käskemisen ja pahan kieltämisen" mukaisesti kuka tahansa muslimi on velvollinen käyttämään pakkokeinoja, äärimmäinen väkivalta mukaan luettuna, palauttaakseen hairahtuneen oikealle tielle. Muslimin velvollisuus on pakottaa myös ei-muslimit šarian alaisuuteen tarvittaessa kalifin julistaman pyhän sodan avulla.
Islamissa Jumalan laki on muuttumaton. Se ymmärretään ikuisesti annetuksi kaikkia aikoja ja yhteiskuntia varten. Vaikka laki sinänsä on ikuinen, uskonnollisten tuomareiden tulkinnat fiqh) kuitenkin vaihtelevat. Islamissa on myös viisi suurta lakikoulukuntaa, joiden näkemykset osittain poikkeavat toisistaan.
Saaret
Saaret voi viitata seuraaviin:
Auringonpimennys
thumb|320px|Aurinko, Maa, Kuu sekä Kuun täysvarjo ja puolivarjo auringonpimennyksen aikana. Täysvarjon kohdalla näkyy täydellinen auringonpimennys, puolivarjon kohdalla osittainen. Auringonpimennys on luonnonilmiö, joka syntyy Kuun liikkuessa Maan ja Auringon väliin siten, että kaikki kolme ovat samalla suoralla. Tällöin Kuun varjo osuu Maahan, ja Maasta katsottuna Kuu peittää Auringon.
Jos Kuu peittää Auringon kokonaan, kyseessä on täydellinen auringonpimennys, ja Maan pinnalla tulee hämärää. Joskus Kuu on niin kaukana Maasta, että se ei pysty peittämään Aurinkoa kokonaan, vaikka kulkeekin sen keskeltä. Tällöin syntyy rengasmainen auringonpimennys. Jos Kuu ei ohita Aurinkoa keskeltä, näkyy osittainen auringonpimennys.
Auringonpimennys voi tapahtua vain uudenkuun aikaan. Auringonpimennyksiä tapahtuu koko maapallolla keskimäärin noin 2,4 yhden kalenterivuoden aikana. Täydellinen auringonpimennys näkyy maapallolla keskimäärin 18 kuukauden välein, mutta samassa kohdassa Maata keskimäärin vain kerran 375 vuodessa.
Samassa kohdassa Maan pintaa täydellinen auringonpimennys voi kestää vain lyhyestä hetkestä yli seitsemään minuuttiin. Pimennyksen aikana näkyy epätavallisia valoilmiöitä, ja Auringon kaasukehä näkyy selvästi.
Pimennystyypit
Auringonpimennys voi olla täydellinen, rengasmainen tai osittainen. Hybridi- eli sekapimennys on puolestaan auringonpimennys, joka vaihtuu matkallaan täydellisestä pimennyksestä rengasmaiseen tai päinvastoin.
thumb|20. maaliskuuta 2015 tapahtuneen auringonpimennyksen näkyvyysalue animaationa. Täydellisen pimennyksen alue eli Kuun täysvarjo näkyy himmennetyn alueen keskellä mustana täplänä. Ajat [[UTC.]] Täydellinen auringonpimennys syntyy, jos Kuu peittää koko Auringon taakseen. Pimennys näkyy vain sillä kapealla vyöhykkeellä, jolla varjokartio osuu Maahan. Varjon halkaisija on suurimmillaan 270 kilometriä. Täydellisen auringonpimennyksen edellytys on se, että Kuu on taivaalla tarpeeksi suuri peittämään Auringon. Kuu ja Aurinko näkyvätkin sattumalta Maan taivaalla samankokoisina, sillä vaikka Kuu on 400 kertaa Aurinkoa pienempi, se on myös lähes 400 kertaa lähempänä kuin Aurinko. Jos Kuu olisi vain 273 kilometriä pienempi tai vastaavasti kauempana Maasta, sen koko ei enää riittäisi peittämään Aurinkoa eikä täydellisiä auringonpimennyksiä nähtäisi Maassa lainkaan. Taivaankappaleiden kokoon taivaalla ja sitä kautta auringonpimennykseen vaikuttaa myös se, että Auringon etäisyys Maasta vaihtelee sen mukaan, missä kohdassa soikeaa kiertorataansa Maa on. Lisäksi Kuun etäisyys vaihtelee sen mukaan, missä kohtaa soikeaa kiertorataansa se on.
Kuun täysvarjo ulottuu lyhyimmillään 367 230 kilometrin päähän Kuun pinnalta ja pisimmillään 379 870 kilometrin päähän. Koska Kuun etäisyys Maasta vaihtelee 356 400 ja 406 700 kilometrin välillä, Kuu on usein liian kaukana luodakseen Maahan täysvarjon. Tällöin ei voi tapahtua täydellistä auringonpimennystä, vaan Aurinko paistaa Kuun reunojen yli joka puolelta ja näkyy rengasmainen auringonpimennys. Rengasmaiset auringonpimennykset ovat yleisempiä kuin täydelliset auringonpimennykset. Osittaisessa auringonpimennyksessä Kuu peittää Auringon vain reunasta eikä siis kulje suoraan sen keskeltä.
Ajankohdat
Auringonpimennys voi tapahtua vain uudenkuun aikaan, kun Kuu on 29,53 vuorokauden eli yhden synodisen kuukauden kiertomatkansa jälkeen jälleen Auringon kohdalla. Tällöin ei kuitenkaan aina tapahdu auringonpimennystä, sillä Kuun kiertorata Maan ympäri on noin 5 astetta kallellaan, joten yleensä Kuu ohittaa Auringon sen ylä- tai alapuolelta. Auringonpimennys voikin tapahtua jossain Maan pinnalla vain kahtena ajanjaksona vuodesta, kun Kuun rata leikkaa Auringon radan Maasta katsottuna. Yksi auringonpimennyskausi kestää 30–37 vuorokautta, ja niitä on vuodessa kaksi 173 vuorokauden välein.
Musta aukko (elokuva)
Musta aukko on vuonna 1979 ensi-iltansa saanut science fiction -elokuva, jonka on ohjannut Gary Nelson. Se oli ehdolla visuaalisten tehosteiden ja parhaan kuvauksen Oscar-palkinnoille.
Auringonpimennys
Ajankohdat
Auringon tarvitsee olla vain lähempänä kuin 15 1/3 asteen etäisyydellä Kuun ja Auringon ratojen kohtaamispaikasta, jotta Kuu kiertäisi edes osittain sen edestä. Kun Aurinko ja Kuu näin kohtaavat radoillaan kahdesti vuodessa, tapahtuu yleensä yksi auringonpimennys jossain päin maapalloa. Jos kauden aikana tapahtuu vain yksi pimennys, se voi olla osittainen, täydellinen tai rengasmainen. Jos ensimmäinen pimennys tapahtuu aivan pimennyskauden alussa, kauden lopussa kuukauden kuluttua ehtii tapahtua toinenkin pimennys, jolloin ne ovat kumpikin osittaisia.
Musta aukko (elokuva)
Juoni
Avaruusalus USS Palomino löytää mustan aukon, jonka tapahtumahorisontin ulkopuolella ajelehtii hylätyltä vaikuttava USS Cygnus. Palominon miehistö, johon kuuluvat kapteeni Dan Holland (Robert Forster), luutnantti Charlie Pizer (Joseph Bottoms), Harry Booth (Ernest Borgnine), Alex Durant (Anthony Perkins) ja Kate McCrae (Yvette Mimieux), jonka isä oli Cygnuksen kapteenina, lähtee tutkimaan alusta. Heitä vastassa on hullu tiedemies Hans Reinhardt (Maximilian Schell) ja tämän robottiarmeija.
Auringonpimennys
Ajankohdat
Koska Kuun vaiheet aikaistuvat runsaat kymmenen vuorokautta vuodessa ja Kuun ratataso kiertyy, pimennyssykli muuttuu vuosittain. Auringonpimennyskaudet puolestaan siirtyvät vuosittai nkeskimäärin 18,62 vuorokautta aikaisemmaksi, koska niin sanottu auringonpimennysvuosi on vain 346,62 vuorokautta eli vajaan vuoden mittainen. Esimerkiksi vuoden 2020 auringonpimennykset tapahtuivat kesäkuun lopulla ja joulukuun puolivälissä, mutta vuoden 2022 auringonpimennykset jo toukokuun alussa ja lokakuun lopussa. Seuraavan kerran samalla auringonpimennyskaudella tapahtuu kaksi auringonpimennystä vasta kesä-heinäkuussa 2029.
Auringonpimennykset toistuvat lähes identtisinä niin sanotuissa Saros-jaksoissa eli 6 585,32 vuorokauden tai 18 vuoden 11 1/3 vuorokauden jaksoissa, mutta ne osuvat peräkkäisissä jaksoissa eri pituusasteille. Kolmen jakson jälkeen pimennys tapahtuu jälleen samalla pituusasteella mutta keskimäärin 1000 kilometriä pohjoisempana tai etelämpänä. Vaihtelun vuoksi auringonpimennyksiä ei käytännössä pystytty entisaikoina ennustamaan niiden jaksoittaisuudesta huolimatta. Nykyisin, kun taivaankappaleiden radat ja koot tunnetaan hyvin tarkkaan, auringonpimennykset voidaan ennustaa tietokoneiden avulla tarkasti. .
Musta aukko (elokuva)
Vastaanotto
Elokuvan 20 miljoonan dollarin budjetti oli aikanaan Disneyn kallein, mutta se tuotti vain 36 miljoonaa dollaria. Kriitikko Roger Ebert piti sen juonta "niin triviaalina ja kliseisenä, että se ei ansaitse kliimaksiaan" ja antoi sille kaksi tähteä
Auringonpimennys
Yleisyys
thumb|500px|Auringonpimennyksiä esiintyy kaikkialla maapallolla. Kartassa vuosien 2021–2040 täydelliset pimennykset sinisellä, rengasmaiset pimennykset punaisella. Yhden vuosisadan aikana auringonpimennyksiä tapahtuu keskimäärin 238,9 kappaletta. Esimerkiksi vuosina 2001–2100 tapahtuu 224 auringonpimennystä. Vuosien 2000 eaa. ja 3000 jaa. välillä tapahtuvista auringonpimennyksistä täydellisiä on 26,7 prosenttia, rengasmaisia 33,2 prosenttia, näiden sekamuotoja 4,8 prosenttia ja osittaisia 35,3 prosenttia.
Maapallolla voi joskus saman kalenterivuoden aikana olla peräti viisi auringonpimennystä. Tällöin heinäkuussa tapahtuisi kaksi pimennystä ja tammikuussa ja joulukuussa yhteensä kolme. Näistä vähintään neljä on vain osittaisia. Viisi auringonpimennystä on tapahtunut viimeksi vuosina 1805 ja 1935 ja seuraavan kerran vuonna 2206. Viimeisin neljän pimennyksen vuosi oli 2011 ja seuraavat 2029 ja 2047.
Nasan mukaan viimeinen täydellinen auringonpimennys tapahtuu noin 600 miljoonan vuoden kuluttua. Sen jälkeen Kuu on loitontunut Maasta jo niin kauas, että se ei enää kertaakaan pysty peittämään koko Aurinkoa.
Kestot
Täydellinen auringonpimennys voi kestää lyhyimmillään vain sekunteja. Pisimmillään se voi nykyisissä olosuhteissa kestää yhdessä maapallon pisteessä teoreettisesti 7 minuuttia 32 sekuntia. Tällöin Kuu on soikealla radallaan 27,55 vuorokauden mittaisella kierrollaan lähimpänä maata ja peittää siis taivaasta mahdollisimman suuren alueen. Aurinko taas on mahdollisimman kaukana maasta, mikä tapahtuu nykyisin heinäkuun alussa, jolloin se näkyy taivaalla kaikkein pienimmillään. Lisäksi pimennyksen täytyy tapahtua tropiikissa pienillä leveysasteilla, joskaan ei välttämättä päiväntasaajalla, jotta Kuu kulkisi Auringon edestä mahdollisimman hitaasti ja olisi samalla mahdollisimman lähellä katsojaa eli suoraan yläpuolella.
Vuosien 3000 eaa. ja 7000 jaa. välillä pisin täydellinen auringonpimennys tapahtuu 16. heinäkuuta 2186 ja kestää 7 minuuttia 29 sekuntia. Pisin 1900-luvun täydellinen auringonpimennys 20. kesäkuuta 1955 kesti 7 minuuttia 8 sekuntia, ja pisin koko 2000-luvun täydellinen auringonpimennys 22. heinäkuuta 2009 kesti 6 minuuttia 39 sekuntia.
Auringonpimennyksen kulku Maasta katsottuna
thumb|340px|Täydellisen auringonpimennyksen vaiheet minuutti minuutilta. Auringonpimennys alkaa, kun Auringon läntiseen reunaan ilmestyy Kuun muodostama, pikku hiljaa laajeneva lovi. Vielä pimennyksen alkuvaiheessa Aurinko ei näytä himmenevän. Noin puolen tunnin kuluttua Kuu peittää yli puolet Auringosta, jolloin taivas alkaa vaiheittain himmentyä, ja tämän jälkeen hämärä laskeutuu ja maisema saa harmaan metallisen kajon.
Kun täydelliseen pimennykseen on enää neljännestunti aikaa, taivaan läntinen puoli on näkyvästi tummempi kuin itäinen puoli. Taivas muuttuu syvän siniharmaaksi tai violetiksi, ja sen pimeys ympäröi Auringon. Viisi minuuttia ennen täydellistä pimennystä taivas näyttää äänettömästi laajenevalta myrskyltä. Pimeyden alaraja kohoaa taivaanrannasta ja paljastaa alapuoleltaan kellertävän tai oranssin sarastuksen, jonne Auringon säteet ulottuvat ohikulkevan Kuun takaa. Aurinko muuttuu kapenevaksi kirkkaanvalkoiseksi sirpiksi.
Kun Kuu on täydellisessä auringonpimennyksessä jo lähes täysin Auringon edessä, ja täydelliseen pimennykseen on vain 10–15 sekuntia, Aurinko näyttää sädehtivältä timanttisormukselta, jossa renkaan toisessa reunassa on kirkas kohta. Kun Kuu on melkein tarkalleen Auringon edessä, timantti katoaa, ja Auringon renkaan joka puolille ilmestyy ”Bailyn helmiä”, Kuun syvimpien laaksojen läpi vielä paistavia auringonsäteitä. Helmet välkehtivät lyhyen aikaa ennen katoamistaan, uusia helmiä syntyy, ja viisi sekuntia ennen täydellistä pimennystä viimeinenkin helmi katoaa.
Täydellisen pimennyksen hetkellä Auringon kohdalla on vain musta kiekko. Muutaman sekunnin ajan kiekon ympärillä näkyy Auringon punertava kromosfääri, kaasukehän toiseksi uloin kerros, kunnes sekin katoaa. Sen jälkeen kiekkoa ympäröi vain pehmeän helmenvalkea korona, kaasukehän uloin kerros, jonka kirkkaus vastaa täysikuuta. Korona näkyy selkeimmin juuri täydellisen auringonpimennyksen keskimmäisellä hetkellä, ja se näyttää jokaisessa pimennyksessä erilaiselta. Vaikka ei olekaan yönpimeää, on kuitenkin niin pimeää, että Auringon ja Maan välissä kiertävät Venus ja Merkurius näkyvät taivaalla.
Maan pinnalla kilometrien päässä eri suunnissa näkyy oranssinkeltaista kajastusta paikoissa, joissa Aurinko paistaa Kuun ohi. Valoisa maanpinta lähestyy lännestä samalla, kun pimeys leviää toisella puolella kauemmas kohti itäistä horisonttia. Lähestyvä valo on pimennyksen loppumisen merkki. Kuun länsireuna alkaa kirkastua, ja kohta Aurinko kurkistaa Kuun reunan yli Bailyn helmenä. Lisää helmiä ilmestyy, ja kohta Aurinko muodostaa laajenevan sirpin. Kuu jatkaa matkaansa itään, Aurinko paljastuu kokonaan, ja pimennys on ohi.
Ihmisten, eläinten ja kasvien reaktiot
thumb|vasen|Lapsia katsomassa auringonpimennystä. Suojalasit tai muut silmäsuojat ovat välttämättömät, sillä auringonsäteily on verkkokalvoille vaarallista osittaisen pimennyksen aikana. Vain pimennyksen täydellisessä vaiheessa Aurinkoa kohti voi katsoa ilman suojaa. Ihmiselle auringonpimennys on yleensä vaikuttava elämys. Entisaikoina pimennykset saattoivat herättää kauhua, kun ihmiset eivät tienneet auringonpimennysten syytä eivätkä osanneet odottaa niitä.
Eri kansojen mytologioissa auringonpimennyksen syiksi on yleisimmin annettu:
Eläimet käyttäytyvät usein oudosti auringonpimennyksen aikana. Ne hiljenevät ja saattavat mennä makuulle, palata suojaansa, jähmettyä paikalleen tai kieltäytyä syömästä. Lepakot saattavat lähteä lentoon kuin olisi yö, ja hyönteiset puhjeta yökonserttiin. Kukat saattavat sulkeutua.
Hyödyntäminen
thumb|Auringonpimennys antaa hyvän tilaisuuden tutkia Auringon koronaa. Tässä monesta kuvasta koostetussa kuvassa erottuvat koronan yksityiskohdat. Auringonpimennysten tarkkailu on antanut tutkijoille tietoa etenkin Auringon koronasta. Vuoden 1919 auringonpimennyksestä saatiin todisteet Albert Einsteinin yleiselle suhteellisuusteorialle.
Auringonpimennykset Suomessa
Suomessa näkyi edellinen täydellinen auringonpimennys linjalla Helsinki–Joensuu aamuyöllä 22. heinäkuuta 1990. Lisäksi 1900-luvulla sattui täydellinen auringonpimennys 21. elokuuta 1914 maan lounaisimmassa osassa, 29. kesäkuuta 1927 maan pohjoisimmassa osassa ja 9. heinäkuuta 1945 linjalla Kokkola–Kerimäki.
Seuraava täydellinen auringonpimennys näkyy Suomessa 16. lokakuuta 2126 linjalla Vaasa–Kouvola ja seuraava rengasmainen auringonpimennys 21. kesäkuuta 2039 maan lounaisosassa.
Osittainen auringonpimennys Suomessa näkyy 2020-luvulla 10. kesäkuuta 2021, 25. lokakuuta 2022, 29. maaliskuuta 2025, 12. elokuuta 2026, 2. elokuuta 2027 ja 12. kesäkuuta 2029.
Grönfjället
Grönfjället on vuori tai tunturi Västerbottenin läänissä, Ruotsissa. Sen huippu on 1376 metriä merenpinnan yläpuolella.
Karkeakarvainen steierinajokoira
Ulkonäkö
Kallo on hieman pyöristynyt, otsapenger selkeä. Silmät ovat ruskeat. Korvat ovat riippuvat, eivät kooltaan kovin suuret. Kuono on suora ja kirsu musta. Purenta on aina leikkaava. Rintakehä on leveä ja syvä, selkä leveä ja suora. Häntä on sirpinmuotoinen. Karvapeite on karkea, kova ja säänkestävä, ja muodostaa kuonoon "viikset". Värityksen sävy vaihtelee hiekasta (fawn) punaiseen. Urosten säkäkorkeus on 47–53 cm ja narttujen 45–51 cm.
Luonne ja käyttäytyminen
Steierinajokoira on uskollinen ja aktiivinen ja sillä on voimakas metsästysvietti. Se on työssään tarmokas ja määrätietoinen.
Alkuperä
Carl Peintinger jalosti rodun 1870-luvulla Steiermarkin osavaltiossa. Hän risteytti aluksi karkeakarvaisen istrianajokoira-uroksen ja hannoverinvihikoira-narttu Hela 1:n keskenään. Sen jälkeen jalostukseen uskotaan käytetyn myös itävallanajokoiraa, kun taas toiset lähteet painottavat etelä- ja kaakkoiseurooppalaisten ajokoirien vaikutusta perimään. Alun alkaen rotu metsästi yksinomaan Steiermarkin vuoristoissa ja nykyisin se on kaikkein yleisin Itävallan eteläosassa. Se hyväksyttiin kotimaassaan virallisesti vuonna 1889 ja FCI:ssä vuonna 1954.
Tordesillasin sopimus
thumb|Tordesillasin sopimusta säilytetään Lissabonin kansalliskirjastossa. thumb|Kastilian/Espanjan ja Portugalin väliset siirtomaiden demarkaatiolinjat 1400- ja 1500-luvulla (Tordesillasin ja Zaragozan sopimukset). Tordesillasin sopimus oli Espanjan ja Portugalin välillä 7. kesäkuuta 1494 tehty sopimus, jolla maat jakoivat keskenään Euroopan ulkopuolisen maailman. Sopimuksessa määriteltiin etelä-pohjoissuuntainen jakolinja, joka kulki noin 1 800 kilometriä länteen Kap Verden saarista. Tämä jakolinja vastaa noin pituuspiiriä 47° W. Espanja sai jakolinjan länsipuoliset, Portugali puolestaan kaikki itäpuoliset alueet. Nimensä sopimus sai siitä, että se tehtiin Valladolidin lähellä sijaitsevassa Tordesillasin kylässä. Sen allekirjoittivat Portugalin kuningas Juhana III ja Espanjan kuningas Ferdinand II.
Edellisenä vuonna 1493 espanjalaissyntyinen paavi Aleksanteri VI oli antanut Tordesillasin sopimusta muistuttavan päätöksen, jossa jakolinja kulki noin 500 kilometriä länteen Kap Verden saarista. Paavin päätös oli siten ollut Espanjalle edullisempi kuin Tordesillasin sopimus.
Tordesillasin sopimus johti käytännössä siihen, että Portugali sai oikeuden Afrikasta ja Aasiasta löytyviin alueisiin sekä Brasilian itäosiin. Portugali sai Brasilian vahingossa, sillä sopimusta tehtäessä ei tiedetty Amerikan ulottuvan sovitun linjan itäpuolelle. Espanjalle jäi Brasilian itäosaa lukuun ottamatta koko Amerikka. Sopimuksen merkitystä vähensi kuitenkin se, että Ranska ja Englanti eivät olleet mukana sopimusneuvotteluissa. Sopimus näytti menettävän kokonaan merkityksensä vuonna 1580, kun Portugali liitettiin Espanjaan, mutta tämä jäi lyhytaikaiseksi. Sopimuksella voidaan sanoa olevan huomattava vaikutus vielä nykyäänkin, sillä Portugalille sopimuksen mukaan kuuluneessa Brasiliassa on portugalin kieli edelleen valtakielenä, kun taas lähes koko muussa Etelä-Amerikassa se on espanja.
Zaragozan sopimus 1529
Zaragozan sopimus oli vastaava päätös itäisellä pallonpuoliskolla. Se solmittiin vuonna 1529. Sen mukaan nykyisen Indonesian seudut (silloiset Maustesaaret) samoin kuin juuri löydetyt Filippiinit kuuluivat Espanjalle. Sopimus oli tappio Portugalille, jonka alue alkoi vasta noin 1 500 km Maustesaarista itään päin.
Shepherd’s Bushin metroasema
Metroaseman välittömässä läheisyydessä on Shepherd’s Bushin rautatieasema, joka on London Overgroundin ja Southern-yhtiön junien käytössä. Noin puolen kilometrin päässä sijaitsee myös Shepherd’s Bush Marketin metroasema, joka tunnettiin vuoteen 2008 asti myös pelkästään nimellä Shepherd’s Bush. Kaikilta näiltä asemilta on yhteys Westfield London -kauppakeskukseen.
Historia
Asema on avattu 30. heinäkuuta 1900 osana Central London Railwayta. Vuonna 2008 asema remontoitiin perusteellisesti. Alkuperäinen Harry Bell Measuresin suunnittelema asemarakennus purettiin ja korvattiin kokonaan uudella tilavammalla rakennuksella.
Anthony Gatto
Anthony Gatto (s. 1973) on yhdysvaltalainen jonglööri. Hänellä on hallussaan useita jongleerauksen maailmanennätyksiä, ja häntä pidetään yhtenä maailman parhaimmista jonglööreistä. Hän on esiintynyt vuodesta 2010 alkaen Cirque du Soleilin La Nouba -esityksessä, joka esiintyy Walt Disney World Resortissa, Floridassa.
Maailmanennätykset
Renkaat
Keilat
Pallot
Aiheesta muualla
Anthony gatto.com
Trollhättan
Trollhättan on entinen Ruotsin kaupunki ja nykyinen Trollhättanin kunnan keskustaajama. Trollhättan sijaitsee Etelä-Ruotsissa Götajoen varrella Länsi-Götanmaan läänissä ja Länsi-Götanmaan maakunnassa. Kaupunkitaajamassa oli vuoden 2010 lopussa 46 457 asukasta. Trollhättan on lääninsä kolmanneksi suurin taajama Göteborgin ja Boråsin jälkeen. Ennen vuoden 1998 lääniuudistusta alue kuului Älvsborgin lääniin ja oli sen toiseksi suurin taajama.
Historia
Jo 7 000 vuotta sitten ihmisiä asettui asumaan seudulle, lähinnä Stallbackanin lähisaarille. Trollhättania kutsuttiin ennen muinoin nimellä Stora Edet. Nimi Trollhättan tulee luultavasti sanoista troll (peikko) ja hätta (hilkka). Alueella sijaitsee useita vesiputouksia, joissa uskottiin asuvan peikkoja. Joessa olevien luotojen uskottiin olevan peikkojen päälaella olevia hilkkoja.
Ensimmäisen kerran paikka mainittiin vuonna 1413. 1800-luvulla valmistui ensimmäinen Trollhättanin sulkuväylä, ja vesivoima kehittyi. Pohjoismaiden suurin energiayhtiö Vattenfall on saanut vesiputousta tarkoittavan nimensä Trollhättanin koskista.
Kaupunkioikeudet Trollhättan sai vuonna 1916. Vesivoiman käyttö auttoi kaupungin teollistumisessa. Nykyään kaupungin alueella on kaksi voimalaitosta, Olidan ja Håjum.
Trollhättan on Ruotsin keskusrikospoliisin lokakuussa 2014 julkaistun raportin mukaan yksi Ruotsin 55 alueesta, jonka paikalliset rikolliset ovat ottaneet hallintaansa ja alueilla tapahtuu avoimia välienselvittelyitä, huumekauppaa ja kiristystä. Paikallisia asukkaita ei saada uhkausten vuoksi mukaan oikeuslaitoksen toimintaan eikä poliisi voi toimia hyökkäysten vuoksi.
Trollhättanissa tapahtui 22. lokakuuta 2015 kouluisku, jossa kuoli useita ihmisiä, mukaan lukien teräaseita käyttänyt tekijä.
Elinkeinot
Sittemmin alue on tullut tunnetuksi myös ruotsalaisen elokuvan tuotantopaikkana Trollywoodina. Elokuvat Fucking Åmål, Dancer in the Dark ja Dogville on kuvattu siellä.
Urheilu
Trollhättanilaisia urheiluseuroja ovat mm. jääpalloseura Gripen Trollhättan BK ja jalkapalloseura FC Trollhättan.
Media
Sanomalehti TTELA ilmestyy kuudesti viikossa.
Dead Space
Dead Space on EA Redwood Shoresin kehittämä ja Electronic Artsin julkaisema selviytymiskauhu- ja kolmannen persoonan ammuntapeli. Peli julkaistiin lokakuussa 2008 Microsoft Windowsille, PlayStation 3:lle ja Xbox 360:lle sekä myöhemmin iOS:lle ja BlackBerry Tablet OS:lle.
Pelin päähenkilö on insinööri Isaac Clarke, joka taistelee necromorpheiksi kutsuttuja muukalaisia vastaan autioituneella avaruusaluksella. Pelihahmoa ohjataan kolmannessa persoonassa, ja kuvakulma pysyttelee pelihahmon oikean olan takana, kuten peleissä Resident Evil 4 ja Gears of War. Pelissä ei ole lainkaan HUDia (Heads Up Display), vaan kaikki tieto näkyy pelihahmo Isaacsta. Hänen RIGinsä, selkärangan kohdalla oleva valoputki, osoittaa jäljellä olevan terveyden, ja esimerkiksi aseista näkee ammusten määrän. Tavaraluettelo taas näkyy hologrammina Isaacin edessä.
Pelin väkivaltaisuuden takia Dead Spacen myynti kiellettiin Saksassa, Kiinassa ja Japanissa.
Jatko-osa Dead Space 2 julkaistiin tammikuussa 2011. Pelistä on tehty myös uusi versio, Dead Space, joka julkaistiin vuonna 2023.
Hahmot
Isaac Clarke – Isaac on CEC-yhtiön insinööri sekä Dead Space -sarjan päähenkilö, joka on erikoistunut alusten korjaukseen. Hän ilmoittautuu vapaaehtoiseksi USG Ishimuran korjaustehtävään löytääkseen Ishimuralla työskentelevän naisystävänsä Nicole Brennanin. Huonoksi onnekseen Isaacin tehtävä ajautuu keskelle painajaista. Ishimura on tuhoutumispisteessä ja necromorph-olioiden valtaama.
Kendra Daniels – Toinen CEC-yhtiön insinööri ja yksi USG Ishimuralle lähetetyn ryhmän jäsenistä. Daniels auttaa Isaacia selviämään aluksella monin tavoin ohjaten ja avustaen läpi pelin tehtävien, jotka olisivat muuten luoksepääsemättömiä. Hän ilmaisee usein epäluottamuksensa Hammondia kohtaan ja tietää aluksen tilanteesta epäilyttävän paljon.
Chen -USG Kellionin turvapäällikkö. Hän kuolee pelin alussa ensimmäisenä kohdattuihin Necromorpheihin.
Johnston -USG Kellionin toinen turvapäällikkö. Hän kuolee samaan aikaan kun Chen.
Jacob Temple -USG Ishimuran pääinsinööri, josta pelaaja kuulee audiologien avulla pelin kuluessa ja jonka pelaaja kohtaa lyhyesti myöhemmin pelin lopussa. Aluksen alettua hajota Jacob ja hänen tiiminsä yrittivät korjata sitä. Jacob tajuaa, että aluksen moottoreita on sabotoitu. Myöhemmin, kun hän ei saa niitä korjattua ja tartunta alkaa levitä, Jacob rupeaa etsimään tyttöystävänsä Elizabeth Crossia. Myöhemmin he yrittävät paeta aluksesta, mutta Mercer kidnappaa ja tappaa heidät, jotta he muuttuisisivat Necromorpheiksi.
Dr. Elizabeth Cross -Jacobin tyttöystävä ja Hyrdoponicsen tohtori. Kun Ishimura alkaa tuhoutua, hän ryhtyy etsimään miesystävänsää Jacob Templeä paetakseen aluksesta. Myöhemmin Dr. Mercer kidnappaa ja tappaa heidät.
Dr. Challus Mercer – USG Ishimuran järkensä menettänyt lääkäri. Ishimuran onnettomuuden ollessa vasta aluillaan hän aiheutti suuren osan miehistön kuolemista sekä pyrki estämään miehistön pakenemisen Ishimuralta. Mercer järjestää usein vaikeuksia Isaacille yrittäen tappaa tämän lähettämällä Hunter-nimisen Necromorph-prototyypin hänen peräänsä. Mercerin mielestä kaikki, mitä aluksella tapahtuu, on Unitologian ”Marker” -patsasta palvovan uskonnon tahto; hän vakuuttaa toistuvasti, että Isaacin pitää kuolla ja ”lasten” kuuluu ottaa valta aluksella.
Dr. Terrence Kyne – USG Ishimuran johtava tiedemies. Kyne nähdään vasta pelin loppupuolella pyytämässä apua Kellionin ryhmän jäseniltä. Kyne on omalaatuinen, ehkä hieman mielenvikainenkin, mutta tarjoutuu auttamaan Isaacia lopettamaan painajaisen Ishimuralla. Kyne yritti vapauttaa Ishimuran kapteenin tehtävistään aluksen kriisin aikana, ja on syyllinen kapteenin kuolemaan. Kyne on myös syyllinen Ishimuran painovoimasentrifugin sammuttamiseen tarkoituksena estää tartunnan leviäminen muualle universumiin tuhoamalla Ishimura törmäämällä kaivokseen tuhoten näin tartunnan. Kyne on säännöllisesti yhteydessä vaimoonsa patsaan aiheuttamien hallusinaatioiden vuoksi. Kyne esiintyy myös animaatioleffassa nimeltä Dead Space: Downfall.
Nicole Brennan – Isaacin naisystävä ja USG Ishimuran lääketieteen asiantuntija. Peli alkaa Nicolen lähettämällä videolla, jossa hän pyytää apua. Video on syy Isaacin mukaan lähtemiseen. Isaac näkee myös pelin kuluessa hallusinaatioita Nicolesta, joissa hän usein pyytää Isaacia ”tekemään heistä kokonaisen”. Markerin aiheuttama Nicolen hallusinaatio pyrkii tappamaan Isaacin pelin toisessa osassa.
Necromorphit - Necromorphit ovat uudelleensyntyneitä, mutatoituneita kuolleita ruumiita, jotka pyrkivät tappamaan joka ikisen orgaanisen olennon levittääkseen tartuntaa. Myöhemmin "heidän tullessaan kokonaisiksi" "Lähestymistapahtuman" (eng. Convergence Event) aikana, kuten Dead Space 3:ssa paljastetaan, kaikesta orgaanisesta aineesta syntyy Kuu: jättiläismäinen Necromorphi, joka syö ja imee kaiken elävän aineen kasvaakseen ja pysyäkseen hengissä.
Juoni
Slasher (suom. "sivaltaja") on pelin tyypillisin necromorph. Kuvassa Slasherin yksi ensimmäisistä [[Kolmiulotteinen mallinnus|3D-malleista.|thumb|350px|left]]On vuosi 2507, kun USG Ishimura (Japaniksi: "石村" eli "Kivikylä") "Planeetanmurtaja"-alus lähettää hätäkutsun CEC:lle kesken kaivosoperaatiota. CEC lähettää USG Kellion-nimisen aluksen tutkimaan tapausta. Laskeutuessaan Ishimuralle Kellionin ohjausjärjestelmä kaatuu ja alus rysähtää Ishimuran hangaariin. Miehistön lähtiessä etsimään apua Ishimuralta, aluksen huomataan olevan autio. Yhtäkkiä kaksi irvokasta humanoidia hyppää ilmastointikanavista miehistön kimppuun tappaen kaksi turvamiestä. Kolme miehistön jäsentä, Isaac Clarke -niminen insinööri, komentaja Zack Hammond ja tietokone-spesialisti Kendra Daniels, pääsevät karkuun. Hammond huomaa, että monet aluksen järjestelmistä ovat rikki tai tuhoutuneet ja tarvitsevat korjausta. Hän ja Kendra rupeavat neuvomaan Isaacia näiden korjauksessa, jotta he pysyisivät elossa pelastusta odotessaan.
Kun Isaac on tekemässä tarvittavia korjauksia aluksella, hän löytää audio- ja tekstilokeja kulkessaan ympäriinsä. Yhdistellessään näitä palasia hänelle selviää, mitä tapahtui ennen Kellionin saapumista Ishimuralle: laittoman kaivostyön aikana Aegis VII:llä miehistö löysi Punaisen Merkin (eng: The Red Marker), joka on Unitologian, vaikutusvaltaisen ja voimakkaan uskonnon, jäänne. Kapteeni Mathiusta, Ishimuran kapteeni ja Unitologisti, oli pyydetty hakemaan Merkki Unitologian seurakunnalle. Pian Merkin löytymisen jälkeen, Aegiksen siirtokunnan ja Ishimuran jäsenet rupesivat oirehtimaan joukkohysteriasta ja väkivaltaisista hallusinaatioista, ryhtyen lopulta myös tappamaan toisiaan. Mathius katkaisi liikenteen ja kommunikaatioyhteydet siirtokunnan ja Ishimuran välillä tultuaan hulluksi. Aluksen johtava tiedevirkamies Terrance Kyne yritti poistaa Mathiuksen vallasta ja antaa hänelle rauhoittavan ruiskeen, mutta tappoikin vahingossa Kapteenin. Myöhemmin muukalaisvirus, geneettinen koodaus Merkkiin piilotettuna, rupesi riehumaan Aegiksen siirtokunnalla muuttaen kaikki tartutettavissaolevat ruumiit Necromorpheiksi - mutatoituneiksi ja uudelleensyntyneiksi ruumiiksi, teurastaen kaikki elävät olennot levittääkseen tartuntaa. Siirtokunnan kuljetusalus mukanaan kaksi ihmistä ja tartuttaja-Necromorph törmäsivät Ishimuraan, aiheuttaen tartunnan leviämisen aluksellekin. Tämän seurauksena alus muuttui vaaralliseksi ja epävakaaksi. Vaikka Hammond väittää ettei tiedä mikä Merkki on, Kendra ei kuitenkaan luota häneen, vaan uskoo hänen valehtelevan. Myöhemmin Isaac tapaa aluksella tyttöystävänsä Nicole Brennanin, aluksen ylilääkärin, mutta epäonnekseen he eivät pääse toistensa luo.
Kriittisten järjestelmien korjaamisen jälkeen, Isaac pienine tiimineen lähettää toisen S.O.S -majakan houkuttelemaan lähistöllä olevan USM Valorin saapumaan Ishimuralle. Valor havaitseekin leijuvan pelastuskapselin (joka oli Hammondin aiemmin lähettämä), joka sisältää Necromorphin. Valor noutaa tämän ja Necromorph kulkeutuu Valorin ilmastointikanaviin päädyttyään komentosillalle ja tappaa kaikki siellä olleet johtaen Valorin ja Ishimuran törmäykseen. Hammond lähtee tutkimaan Valoria Isaac perässään ja huomaa, että alus oli lähetetty tuhoamaan Ishimura (myöhemmin vahvistettavissa Valorilta löytyneestä tekstilokista). Hammond päättää, että heidän pitäisi paeta Ishimuralta käynnistääkseen yhden aluksen pelastusaluksista. Tätä varten he tarvitsevat virtaytimen. Isaac käy hakemassa virtaytimen, mutta samalla valtaisa tehostettu Necromorph tappaa Hammondin. Tohtori Kyne, joka tappoi kapteenin, ottaa yhteyttä Isaaciin kehottaen palauttamaan Merkki takaisin Aegis VII:lle, uskoen tämän rauhoittavan Yhdysmieli-nimisen jättiläismäisen Necromorphin, joka oli luotu sotilastestauksien aikana. Yhdysmieli hallitsee muita Necromorpheja telepaattisesti. Myöhemmin Isaac lastaa Merkin alukseen, jolla he lähtevät pois, mutta juuri kun Isaac on juuri nousemassa alukseen, Kendra ampuu Kynen. Hän paljastaa olevansa hallituksen alainen, joka on määrätty hakemaan Merkki hallitukselle. Hän paljastaa, että Punainen Merkki on kopio alkuperäisestä Mustasta Merkistä, joka oli löydetty maasta 200 vuotta ennen pelin tapahtumia. Tämän jälkeen hän jättää Isaacin kuolemaan yksin alukselle. Nicole ottaa kuitenkin yhteyttä Isaacin ja pyytää tätä tulemaan luokseen, jotta he voisivat kutsua aluksen takaisin Ishimuralle, pakottaen Kendran lähtemään pelastuskapselilla pois sukkulasta.
Naantalin vaakuna
thumb|250px|Naantalin vaakuna. Naantalin vaakuna on Naantalin kaupungin tunnus, joka on saanut aiheensa keskiaikaisesta sinetistä, joka puolestaan viittaa kunnan nimeen. Vaakunan selitys kuuluu: "Mustassa kentässä minuskelikirjaimet vg, joiden yläpuolella avonainen ritarikruunu, kaikki kultaa."
Vaakunan historiaa
Nykyisen Naantalin alueelle perustettiin 1440-luvulla birgittalaisluostari, Naantalin luostari, jonka nimi oli latinaksi Vallis Gratiae, ”armon laakso”, ruotsiksi nådens dal. Syntynyt kaupunki nimettiin luostarin mukaan. Latinankielisen nimen alkukirjaimet päätyivät kaupungin sinettiin, jossa ne kuvattiin luostarin kruunun suojelukseen viitaten avonaisen ritarikruunun alla. Myöhemmissä sineteissä kirjaimia koristivat myös laakerinlehdet.
Vuonna 1861 venäläinen heraldikko Bernhard von Köhne ehdotti kaupungille vaakunaa, jossa kirjaimet ja kruunu olivat kuvattuna punaisina kultaisella pohjalla, vihreiden laakerinlehtien ympäröiminä. Von Köhnen ehdotusta ei kuitenkaan otettu käyttöön. George Granfelt kuvasi vuoden 1892 Suomen kaupunginvaakunoita käsittelevässä teoksessaan Naantalin vaakunan nykyisessä muodossaan ilman aikaisempia laakerinlehtiä. Kyseinen malli vakiintuikin kaupungin käyttöön aina 1960-luvulle asti, jolloin heraldikko Olof Eriksson piirsi sen uudelleen. Naantalin kaupunginvaltuusto vahvisti Erikssonin mallin käyttöön 26. heinäkuuta 1966, sisäministeriön vahvistaessa sen 11. lokakuuta 1966.
Davyn lamppu
pienoiskuva|Kaaviopiirros. Davyn lamppu on turvavalaisin, jota käytetään helposti syttyvissä tiloissa, kuten hiilikaivoksissa. Lampun on keksinyt Humphry Davy 1810-luvulla. Lampun rakenne koostuu liekkiä räjähtäviltä kaivoskaasuilta suojaavasta vahvistetusta lasikuvusta, jonka sisällä on lämpöä varastoiva sekä kaasun räjähtämistä estävä metalliverkko.
Davyn lamppu perustuu öljylamppuun, jonka liekki on suljettu tiheän verkon sisään. Verkko toimii liekinestäjänä. Ilma ja mikä tahansa kaivoskaasu voi kulkea verkon läpi riittävästi pitääkseen palamista yllä, mutta verkon reiät ovat niin pieniä, ettei liekki voi levitä niiden läpi ja sytyttää verkon ulkopuolista kaasua. Alkujaan Davyn lampuissa käytettiin raskasta kasviöljyä.
Lamppua voitiin käyttää kaasunilmaisimena. Jos lamppuun pääsi syttyvää kaasuseosta, liekki voimistui ja siihen ilmaantui sinertävä sävy. Kun lamppu sijoitettiin esimerkiksi kaivoskäytävän lattialle, se toisaalta ilmaisi hapen vähyyden liekin tukahtumisella.
Tunteminen
Tunteminen voi viitata joko:
Kanakanabu
Kanakanabu on Taiwanilla puhuttava austronesialainen kieli. Se on uhanalainen ja sillä on jäljellä noin 6–8 puhujaa Taiwanin keskiosissa (2000). Kanakanabun lähin sukulaiskieli on saaroa.
Jalkaväkipataljoonan määrävahvuus
Jalkaväkipataljoonan määrävahvuus talvisodan aikana koostui seuraavista yksiköistä.
Pataljoonaan kuului (suluissa määrävahvuuksia) ja esimerkkinumerointia Pataljoonasta II/JR 37:stä
Pataljoonan kiväärikomppanian määrävahvuus
thumb|Kiväärikomppanian määrävahvuuteen kuului 8 pikakivääriä
Kaluston määrävahvuus
Määrävahvuudet olivat vuonna 1939 seuraavat:
Saaroa
Saaroa on Taiwanilla puhuttava austronesialainen kieli. Sillä on noin kaksitoista äidinkielistä puhujaa (2012). Kaikki puhujat ovat aikuisia ja osaavat puhua myös bununia. Puhujat elävät Taiwanin länsiosissa. Saaroan lähin sukulaiskieli on kanakanabu.
Puerto Villamil
Puerto Villamil on pieni satamakylä Galápagossaariin kuuluvalla Isabelan saarella. Vuoden 2010 laskennassa sen väkiluku oli noin 2 000.
Kalastus on ollut perinteinen elinkeino, mutta matkailun merkitys on kasvamassa.
Kylän perusti kenraali José de Villamil vuonna 1832.
Galápagosin kuuma piste
Galápagosin kuuma piste on vulkaanisesti aktiivinen kuuma piste, joka sijaitsee Galápagossaarten länsipuolella. Sen halkaisija on noin 150 km. Galápagossaaret ovat syntyneet tästä kuumasta pisteestä ryöppyävästä laavasta.
Mäkihyppy talviolympialaisissa 1964 – normaalimäki
Vuoden 1964 talviolympialaisten normaalimäen mäkihyppykilpailu käytiin 31. tammikuuta. Kilpailussa kukin hyppääjä hyppäsi kolme hyppyä, joista kahden parhaan hypyn tulos huomioitiin.
Olympiakultaa saavutti Suomen Veikko Kankkonen.
A1-talli Singapore
A1-talli Singapore on singaporelainen talli, joka kilpaili A1 Grand Prix -sarjassa kaudella 2006–2007.
Alexius Meinong
thumb|right|150px|Alexius Meinong Alexius Meinong (17. heinäkuuta 1853 Lemberg (Lviv), Itävalta – 27. marraskuuta 1920 Graz, Itävalta) oli itävaltalainen filosofi, joka on ollut kehittämässä kokeellista psykologiaa.
Elämä
Meinong syntyi Lembergissä, Itävallassa, nykyisessä Lvivissä Ukrainassa. Hän opiskeli Wienissä kymnaasissa ja myöhemmin Wienin yliopistossa, jossa hän luki historiaa ja filosofiaa Franz Brentanon oppilaana. Meinong toimi filosofian professorina Grazin yliopistossa, jossa hän perusti Grazin psykologisen instituutin vuonna 1894 sekä kokeellisen psykologian Grazin koulukunnan.
Meinong toimi hahmopsykologian (gestalt-psykologian) perustajan Christian von Ehrenfelsin sekä Alois Höfler ja Anton Oelzelt-Newin töiden ohjaajana.
Filosofia
Meinong sai paljon vaikutteita brittiläisestä empirismistä. Hän kirjoitti kaksi teosta David Humesta. Ensimmäinen käsitteli tämän abstrahoinnin teoriaa, toinen tämän relaatioteoriaa.
Meinong tunnetaan kuitenkin parhaiten olioteoriastaan (Über Gegenstandstheorie, 1904), joka oli seurausta hänen intentionaalisuutta koskevista ajatuksistaan. Teoria perustui havaintoon siitä, että on mahdollista ajatella jotakin oliota, vaikkei sitä ole olemassa. Koska tällaisiin olioihin voidaan viitata, niillä täytyy olla jonkinlainen olemassaolo. Paikkaa, jossa tällaiset asiat olisivat olemassa, on joskus kutsuttu ”Meinongin viidakoksi”.
Meinongia on usein pidetty eksentrikkona, jonka ajattelu sai monien, kuten Gilbert Rylen, mielestä täystyrmäyksen Bertrand Russellin kuuluisan esseen ”Viittaamisesta” (”On Denoting”) myötä. Russell itse arvosti monia Meinongin töitä. Meinongilaiset, kuten Terence Parsons, Roderick Chisholm ja Karel Lambert, ovat jatkaneet Meinongin ajatusten kehittämistä tai puolustamista.
Kielifilosofiassa Meinong katsoi, että olemassaolo on vain olioiden ominaisuus, aivan kuten väri tai massa.
Olemisen modaliteetit
Meinong erotti kolmenlaisia olemisen muotoja:
Tietyt oliot (kuten vuoret, linnut, jne.) voivat olla olemassa, toiset oliot (kuten matemaattiset oliot: luvut, teoreemat, jne.) taas eivät voi periaatteessa koskaan olla olemassa, ne pelkästään subsistoivat. Kolmannen luokan oliot (kuten mahdottomat oliot: nelikulmainen ympyrä, puinen rauta jne.) eivät voi edes subsistoida. Annettuna-oleminen on minimaalinen olemisen muoto: kaikki oliot ovat vähintään ”annettuja”, eikä tällä muodolla ole vastakohtaa.
Oliot (objektit) ja subjektin aktit
Meinong erotti neljää luokkaa olevia ”olioita”:
Näitä neljää olioluokkaa vastaa neljä psykologisten aktien luokkaa:
Anssi Kela
Anssi Matias Kela (s. 29. heinäkuuta 1972 Kerava) on suomalainen laulaja-lauluntekijä, muusikko, tuottaja, kirjailija ja entinen autourheilija.
Kela nousi ensimmäisen kerran julkisuuteen Pekka ja Susi -yhtyeessä, joka voitti Rock SM -kilpailun vuonna 1993. Yhtye hajosi vuosikymmenen lopussa, jonka jälkeen Kela siirtyi soolouralle. Hän on sittemmin julkaissut seitsemän sooloalbumia, joista monet ovat myyneet kultaa ja platinaa. Kelan debyyttialbumi Nummela on yksi Suomen myydyimpiä kotimaisia albumeja. Uransa aikana Kela on myös säveltänyt ja sanoittanut kappaleita muille artisteille, toiminut sessiomuusikkona ja tuottajana sekä soittanut useissa eri kokoonpanoissa. Hänet on palkittu viidellä Emma-palkinnolla, muun muassa vuonna 2019 Erikois-Emmalla.
Musiikkiuransa ohella Kela on myös ansioitunut autourheilija ja kirjailija. Hän kilpaili neljä vuotta Formula 3 -luokan SM-sarjassa ja ajoi neljään osakilpailuvoittoon. Kirjailijana hän on julkaissut nuottikirjan, romaanin sekä muistelmateoksen.